BBIK โกยรายได้ทะลัก! ดันกำไร Q1 โตเท่าตัว แตะ 58 ล้าน
BBIK โกยรายได้ทะลัก 226 ล้านบาท ดันกำไรไตรมาส 1/66 โตเท่าตัว แตะ 58 ล้านบาท จากช่วงเดียวกันปีก่อน 28 ล้านบาท
BBIK โกยรายได้ทะลัก 266 ล้าน ดันกำไร Q1/66 โตเท่าตัว แตะ 58 ล้าน จากช่วงเดียวกันปีก่อน 28 ล้าน
12 พ.ค. 2566

บริษัท บลูบิค กรุ๊ป จำกัด (มหาชน) หรือ BBIK รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยผลการดำเนินงานเพิ่มขึ้น เนื่องจากรายได้รวมสำหรับไตรมาสที่ 1 ปี 2565 จำนวน 266.82 ล้านบาท มีการเติบโตจากงวดเดียวกันปีก่อนหน้าจำนวน 155.48 ล้านบาท หรือคิดเป็นร้อยละ 140 โดยบริการให้คำปรึกษาและพัฒนาเทคโนโลยีให้กับองค์กร (DX) ยังคงเป็นกลุ่มธุรกิจหลักในการผลักดันรายได้ให้เติบโตอย่างก้าวกระโดด
นอกจากนี้ ในส่วนงานอื่นๆ ทั้งหมด ก็ยังคงมีความเติบโต ทั้งในส่วนของธุรกิจให้คำปรึกษาด้านกลยุทธ์และการจัดการ (MC) ธุรกิจการบริหารจัดการโครงการเชิงยุทธศาสตร์ (PMO) รวมถึงธุรกิจการจัดการข้อมูลขนาดใหญ่และการวิเคราะห์ข้อมูลชั้นสูงด้วยปัญญาประดิษฐ์ (AI) ที่ยังคงมีการเติบโตอย่างต่อเนื่อง
ในส่วนของงานต่างประเทศนั้น กลุ่มบริษัทฯ ได้มีการให้บริการและรับรู้รายได้จากลูกค้าในประเทศเวียดนามเพิ่มเติม ซึ่งส่วนของรายได้จากงานต่างประเทศนั้นยังคงสามารถรักษามูลค่าได้โดยในไตรมาสที่ 1 ปี 2566 มีรายได้จากต่างประเทศ อยู่ที่ 19.36 ล้านบาท หรือคิดเป็นร้อยละ 7 ของรายได้รวม ทั้งนี้ สัดส่วนรวมของรายได้ต่างประเทศลดลงเมื่อเปรียบเทียบกับไตรมาสเดียวกันของปีก่อนเนื่องจากมีการเติบโตของรายได้จากในประเทศที่สูงกว่ามาก